
ΑΠΟΦΑΣΕΙΣ 

Αριθμ. 123/16.10.2017 

Υιοθέτηση των κατευθυντήριων γραμμών της Ευ¬ 
ρωπαϊκής Αρχής Τραπεζών σχετικά με τον καθο¬ 
ρισμό ορίων για ανοίγματα έναντι οντοτήτων του 
σκιώδουςτραπεζικού συστήματος που εκτελούν 
τραπεζικές δραστηριότητες εκτός ρυθμιζόμενου 
πλαισίου σύμφωνα με την παράγραφο 2 του άρ¬ 
θρου 395 του Κανονισμού (ΕΕ) αριθμ. 575/2013 
(ΕΒΑ/Οί/2015/20). 

ΤΡΑΠΕΖΑΤΗΣ ΕΛΛΑΔΟΣ 
Η ΕΚΤΕΛΕΣΤΙΚΗ ΕΠΙΤΡΟΠΗ 
ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Έχοντας υπόψη: 

α) Το άρθρο 55Ατου Καταστατικού της Τράπεζας της 
Ελλάδος. 

β) Τις διατάξεις του ν. 4261/2014 «Πρόσβαση στη 
δραστηριότητα των πιστωτικών ιδρυμάτων και προλη¬ 
πτική εποπτεία πιστωτικών ιδρυμάτων και επιχειρήσε¬ 
ων (ενσωμάτωση της Οδηγίας 2013/36/ΕΕ), κατάργη¬ 
ση του ν. 3601/2007 και άλλες διατάξεις» (ΦΕΚ Α' 107), 
και ιδίως τα άρθρα 4, 65, 68, 66, 73, 80, 89, 95 και 103 
αυτού. 

γ) Τον κανονισμό (ΕΕ) αριθμ. 1093/2010 του Ευ¬ 
ρωπαϊκού Κοινοβουλίου και του Συμβουλίου της 
24ης Νοεμβρίου 2010 σχετικά με τη σύσταση Ευρω¬ 
παϊκής Εποπτικής Αρχής (Ευρωπαϊκή Αρχή Τραπεζών), 
την τροποποίηση της απόφασης αριθμ. 716/2009/ΕΚ 
και την κατάργηση της απόφασης 2009/78/ΕΚ της Επι¬ 
τροπής, (ΕΕ 1331/12 15.12.2010), και ιδίως το άρθρο 16 
αυτού. 

δ) Τον κανονισμό (ΕΕ) αριθμ. 575/2013 του Ευ¬ 
ρωπαϊκού Κοινοβουλίου και του Συμβουλίου, της 
26ης Ιουνίου 2013, σχετικά με τις απαιτήσεις προληπτι¬ 
κής εποπτείας για πιστωτικά ιδρύματα και επιχειρήσεις 
επενδύσεων και την τροποποίηση του Κανονισμού (ΕΕ) 
αριθμ. 648/2012 (ΕΕ I 176/1 27.6.2013), και ιδίως την 
παράγραφο 2 του άρθρου 395 αυτού. 

ε) Τις κατευθυντήριες γραμμές της Ευρωπαϊκής Αρχής 
Τραπεζών (ΕΑΤ) σχετικά με τα όρια για ανοίγματα έναντι 
οντοτήτων του σκιώδους τραπεζικού συστήματος που 
εκτελούν τραπεζικές δραστηριότητες εκτός ρυθμιζό- 


μενου πλαισίου σύμφωνα με το άρθρο 395 παράγρα¬ 
φος 2 του Κανονισμού (ΕΕ) αριθμ. 575/2013 (ΕΒΑ/Οί/ 
2015/20). 

στ) Το γεγονός ότι από τις διατάξεις της παρούσας δεν 
προκύπτει δαπάνη σε βάρος του κρατικού προϋπολογι¬ 
σμού, αποφάσισε τα ακόλουθα: 

Να υιοθετήσει τις Κατευθυντήριες γραμμές της ΕΑΤ 
σχετικά με τον καθορισμό ορίων για ανοίγματα έναντι 
οντοτήτων του σκιώδους τραπεζικού συστήματος που 
εκτελούν τραπεζικές δραστηριότητες εκτός ρυθμιζό- 
μενου πλαισίου (ΕΒΑ/ΟΙ/2015/20), σύμφωνα με την 
παράγραφο 2 του άρθρου 395 του Κανονισμού (ΕΕ) 
αριθμ. 575/2013. 

Να καθορίσει ειδικό πλαίσιο υποχρεώσεων για τη 
μεθοδολογία που θα πρέπει να χρησιμοποιούν τα πι¬ 
στωτικά ιδρύματα, στο πλαίσιο των εσωτερικών τους 
διαδικασιών και πολιτικών, με σκοπό την αντιμετώπιση 
και τη διαχείριση του κινδύνου συγκέντρωσης που απορ¬ 
ρέει από τα ανοίγματα έναντι οντοτήτων του σκιώδους 
τραπεζικού συστήματος και να προσδιορίσει τα κριτήρια 
για τον καθορισμό των κατάλληλων συνολικών ορίων, 
καθώς και επιμέρους ορίων για τα ανοίγματα έναντι τέ¬ 
τοιων οντοτήτων. 

I. Πεδίο Εφαρμογής 

Οι διατάξεις της παρούσας πράξης εφαρμόζονται: 

α) από τα πιστωτικά ιδρύματα που υπόκεινται στην 
άμεση εποπτεία της Τράπεζας της Ελλάδος, σε ατομική 
και σε ενοποιημένη βάση, στα οποία έχει εφαρμογή το 
τέταρτο μέρος του Κανονισμού (ΕΕ) αριθμ. 575/2013 
(Μεγάλα Ανοίγματα), σύμφωνα με το πεδίο εφαρμογής 
που προβλέπεται στο μέρος I, τίτλος II του εν λόγω Κα¬ 
νονισμού, καθώς και 

β) από τα υποκαταστήματα στην Ελλάδα των πιστωτι¬ 
κών ιδρυμάτων με έδρα σε χώρα εκτός του Ε.Ο.Χ. 

II. Ορισμοί 

Για τους σκοπούς της παρούσας πράξης ισχύουν οι 
ακόλουθοι ορισμοί: 

1. Δραστηριότητες πιστωτικής διαμεσολάβησης 

Δραστηριότητες που προσομοιάζουν τις τραπεζικές 
και περιλαμβάνουν μετασχηματισμό ληκτότητας, μετα¬ 
σχηματισμό ρευστότητας, μόχλευση, μεταβίβαση πιστω¬ 
τικού κινδύνου ή παρόμοιες δραστηριότητες. 

Σε αυτέςτις δραστηριότητες περιλαμβάνονται τουλά¬ 
χιστον οι δραστηριότητες που παρατίθενται στα στοιχεία 

α) έως γ), στ) έως η) και ι) Της παραγράφου 1 του άρθρου 
11 του ν. 4261/2014. 

2. Ανοίγματα έναντι οντοτήτων του σκιώδους τραπε¬ 
ζικού συστήματος. 

Ανοίγματα έναντι μεμονωμένων οντοτήτων του σκι¬ 
ώδους τραπεζικού συστήματος σύμφωνα με το τέταρ¬ 
το μέρος του Κανονισμού (ΕΕ) αριθμ. 575/2013 με αξία 
ανοίγματος, αφού ληφθεί υπόψη η επίπτωση της μείω¬ 
σης πιστωτικού κινδύνου σύμφωνα με τα άρθρα 399 έως 
403 και οι εξαιρέσεις σύμφωνα με το άρθρο 400 και την 
παράγραφο 3 του άρθρου 493 του εν λόγω Κανονισμού, 
ίση ή μεγαλύτερη από το 0,25% του αποδεκτού κεφαλαί¬ 
ου του πιστωτικού ιδρύματος όπως ορίζεται στο σημείο 
71 τηςπαραγράφου 1 του άρθρου 4του Κανονισμού (ΕΕ) 
αριθμ. 575/2013. 

3. Οντότητες του σκιώδους τραπεζικού συστήματος 
Επιχειρήσεις οι οποίες ασκούν μία ή περισσότερες 

δραστηριότητες πιστωτικής διαμεσολάβησης και οι 
οποίες δεν αποτελούν εξαιρούμενες επιχειρήσεις. 

4. Εξαιρούμενες επιχειρήσεις 

α) Επιχειρήσεις που περιλαμβάνονται στην ενοποιη¬ 
μένη εποπτεία στη βάση της ενοποιημένης κατάστασης 
ενός πιστωτικού ιδρύματος, όπως ορίζεται στο σημείο 
47 της παραγράφου 1 του άρθρου 4 του Κανονισμού 
(ΕΕ) αριθμ. 575/2013. 

β) Επιχειρήσεις που εποπτεύονται σε ενοποιημένη 
βάση από την αρμόδια αρχή τρίτης χώρας δυνάμει 
του δικαίου της τρίτης χώρας που εφαρμόζει προλη¬ 
πτικές εποπτικές και ρυθμιστικές απαιτήσεις τουλάχι¬ 
στον ισοδύναμες με εκείνες που εφαρμόζονται στην 
Ένωση. 

γ) Επιχειρήσεις που δεν εμπίπτουν στο πεδίο εφαρμο¬ 
γής των σημείων α) και β), αλλά είναι: 
γα) πιστωτικά ιδρύματα, 
γβ) επιχειρήσεις επενδύσεων, 

γγ) πιστωτικά ιδρύματα τρίτων χωρών εφόσον η τρίτη 
χώρα εφαρμόζει προληπτικές εποπτικές και ρυθμιστικές 
απαιτήσεις στα εν λόγω πιστωτικά ιδρύματα οι οποίες 
είναι τουλάχιστον ισοδύναμες με εκείνες που εφαρμό¬ 
ζονται στην Ένωση, 

γδ) αναγνωρισμένες επιχειρήσεις επενδύσεων τρίτων 
χωρών, 

γε) οντότητες οι οποίες αποτελούν χρηματοδοτικά 
ιδρύματα που έχουν λάβει άδεια λειτουργίας και επο¬ 
πτεύονται από τις αρμόδιες αρχές κρατών μελών της 
Ε.Ε. ή από τις αρμόδιες αρχές τρίτης χώρας και τα οποία 
υπόκεινται σε απαιτήσεις προληπτικής εποπτείας ισοδύ¬ 
ναμες με εκείνες που εφαρμόζονται στα ιδρύματα όσον 
αφορά την ευρωστία, όταν το άνοιγμα ή τα ανοίγματα 
του ιδρύματος έναντι της σχετικής οντότητας αντιμετω¬ 
πίζονται ως ανοίγματα έναντι ιδρυμάτων δυνάμει της 
παραγράφου 5 του άρθρου 119 του Κανονισμού (ΕΕ) 
αριθμ. 575/2013, 

γστ) οντότητες οι οποίες αναφέρονται στα στοιχεία β) 
έως δ) Της παραγράφου 5 του άρθρου 2 του ν. 4261 /2014, 
γζ) οντότητες οι οποίες αναφέρονται στην παράγραφο 
3 του άρθρου 9 του ν. 4261/2014, 
γη) ασφαλιστικές εταιρείες χαρτοφυλακίου, ασφα¬ 
λιστικές επιχειρήσεις, αντασφαλιστικές επιχειρήσεις, 


και ασφαλιστικές επιχειρήσεις τρίτων χωρών και αντα- 
σφαλιστικές επιχειρήσεις τρίτων χωρών όταν το επο¬ 
πτικό καθεστώς της σχετικής τρίτης χώρας θεωρείται 
ισοδύναμο, 

γθ) επιχειρήσεις που εξαιρούνται από το πεδίο εφαρ¬ 
μογής του ν. 4364/2016 σύμφωνα με τις παραγράφους 
2 έως 7 του άρθρου 7 του εν λόγω νόμου, 
γι) ιδρύματα επαγγελματικών συνταξιοδοτικών παρο¬ 
χών κατά την έννοια του άρθρου 7 του ν. 3029/2002 ή 
τα οποία υπόκεινται σε προληπτικές εποπτικές και ρυθ¬ 
μιστικές απαιτήσεις ισοδύναμες με εκείνες που εφαρμό¬ 
ζονται στα ιδρύματα κατά την έννοια του άρθρου 7 του 
ν. 3029/2002 όσον αφορά την ευρωστία, 
για) οργανισμούς συλλογικών επενδύσεων: 
ί. κατά την έννοια της παραγράφου 2 του άρθρου 2 
του ν. 4099/2012, 

ίί. οι οποίοι είναι εγκατεστημένοι σε τρίτες χώρες 
όπου έχουν λάβει άδεια λειτουργίας βάσει δικαίου το 
οποίο προβλέπει ότι υπόκεινται σε εποπτεία η οποία 
θεωρείται ισοδύναμη με εκείνη που προβλέπεται στο 
ν. 4099/2012, 

ίϋ. κατά την έννοια του στοιχείου α) Τηςπαραγράφου 
1 του άρθρου 4 του ν. 4209/2013 με εξαίρεση: 

- επιχειρήσεις που χρησιμοποιούν μόχλευση σε σημα¬ 
ντικό βαθμό σύμφωνα με την παράγραφο 1 του άρθρου 
111 του κατ’ εξουσιοδότηση Κανονισμού (ΕΕ) αριθμ. 
231/2013 της Επιτροπής, και/ή 

- επιχειρήσεις που επιτρέπεται να χορηγούν δάνεια ή 
να αγοράζουν ανοίγματα δανεισμού τρίτων και να τα 
εμφανίζουν στον ισολογισμό τους δυνάμει των σχετικών 
κανονισμών του κεφαλαίου ή των καταστατικών τους 
εγγράφων, 

ίν. οι οποίοι έχουν λάβει άδεια λειτουργίας ως «ευρω¬ 
παϊκά μακροπρόθεσμα επενδυτικά κεφάλαια» σύμφωνα 
με τον Κανονισμό (ΕΕ) 2015/760, 
ν. κατά την έννοια του στοιχείου β) Της παραγράφου 
1 του άρθρου 3 του Κανονισμού (ΕΕ) αριθμ. 346/2013 
(«ταμεία κοινωνικής επιχειρηματικότητας που πληρούν 
τις προϋποθέσεις»), 

νί. κατά την έννοια του στοιχείου β)Του άρθρου 3 του 
Κανονισμού (ΕΕ) αριθμ. 345/2013 («εταιρείες επιχειρη¬ 
ματικού κεφαλαίου που πληρούν τις προϋποθέσεις»), 
εξαιρουμένων των επιχειρήσεων που επενδύουν σε 
χρηματοπιστωτικά στοιχεία ενεργητικού με εναπομέ- 
νουσα διάρκεια η οποία δεν υπερβαίνει τα δύο έτη (βρα¬ 
χυπρόθεσμα στοιχεία ενεργητικού) και των οποίων οι 
στόχοι, διακριτοί ή σωρευτικοί, αφορούν την προσφορά 
αποδόσεων σύμφωνα με τα επιτόκια της χρηματαγοράς 
ή τη διατήρηση της αξίας της επένδυσης (κεφάλαια δια¬ 
χείρισης διαθεσίμων), 

γιβ) κεντρικοί αντισυμβαλλόμενοι (ΈΈΡ) όπως ορίζο¬ 
νται στο σημείο 1 του άρθρου 2 του Κανονισμού (ΕΕ) 
αριθμ. 648/2012 που εδρεύουν στην ΕΕ και κεντρικοί 
αντισυμβαλλόμενοι τρίτων χωρών οι οποίοι αναγνω¬ 
ρίζονται από την Ευρωπαϊκή Αρχή Κινητών Αξιών και 
Αγορών (ΕΑΚΑΑ) δυνάμει του άρθρου 25 του εν λόγω 
Κανονισμού, 

γιγ) εκδότες ηλεκτρονικού χρήματος, όπως ορίζονται 
σημείο 2 του άρθρου 10 του ν. 4021/2011, 

γιδ) ιδρύματα πληρωμών, όπως ορίζονται σημείο 4 
του άρθρου 4 του ν. 3862/2010, 

γιε) οντότητες των οποίων η κύρια δραστηριότητα 
συνίσταται στην εκτέλεση δραστηριοτήτων πιστωτικής 
διαμεσολάβησης για τις μητρικές επιχειρήσεις τους, τις 
θυγατρικές τους ή άλλες θυγατρικές των μητρικών τους 
επιχειρήσεων, 

γιστ) αρχές εξυγίανσης, εταιρείες διαχείρισης περιου¬ 
σιακών στοιχείων και μεταβατικά ιδρύματα όπως ορί¬ 
ζονται στα σημεία 8, 38 και 58 της παραγράφου 1 του 
εσωτερικού άρθρου 2 του άρθρου 2 του ν. 4335/2015 
και οντότητες οι οποίες ανήκουν εξ ολοκλήρου ή εν 
μέρει σε μία ή περισσότερες δημόσιες αρχές και έχουν 
ιδρυθεί πριν από την 1 η Ιανουάριου 2016 με σκοπό την 
απόκτηση και την κατοχή ορισμένων ή όλων των περιου¬ 
σιακών στοιχείων, δικαιωμάτων και υποχρεώσεων ενός 
ή περισσότερων ιδρυμάτων με σκοπό να διατηρηθεί ή 
να αποκατασταθεί η βιωσιμότητα, η ρευστότητα ή η 
φερεγγυότητα ενός ιδρύματος ή να σταθεροποιηθεί η 
χρηματοπιστωτική αγορά. 

III. Διαδικασίες και μηχανισμοί ελέγχου 

Τα πιστωτικά ιδρύματα: 

1. Προσδιορίζουν τα μεμονωμένα ανοίγματα τους 
έναντι οντοτήτων του σκιώδους τραπεζικού συστήμα¬ 
τος καθώς και όλους τους δυνητικούς κινδύνους που 
απορρέουν από τα εν λόγω ανοίγματα και τον δυνητικό 
αντίκτυπο αυτών των κινδύνων 

2. Θεσπίζουν ένα εσωτερικό πλαίσιο για τον εντοπισμό, 
τη διαχείριση, τον έλεγχο και τη μείωση των κινδύνων 
που περιγράφονται στην παράγραφο 1 της παρούσας 
ενότητας. Αυτό το πλαίσιο περιλαμβάνει σαφώς καθορι¬ 
σμένες αναλύσεις οι οποίες διενεργούνται από πρόσωπα 
υπεύθυνα για τη διαχείριση κινδύνου και αφορούν τις 
δραστηριότητες της οντότητας του σκιώδους τραπε¬ 
ζικού συστήματος έναντι της οποίας υπάρχει άνοιγμα, 
τους δυνητικούς κινδύνους για το ίδρυμα και την πι¬ 
θανότητα μετάδοσης που απορρέει από αυτούς τους 
κινδύνους έναντι της οντότητας. Οι εν λόγω αναλύσεις 
διενεργούνται υπό την εποπτεία της επιτροπής διαχεί¬ 
ρισης κινδύνου, η οποία ενημερώνεται δεόντως σχετικά 
με τα αποτελέσματα. 

3. Διασφαλίζουν ότι οι κίνδυνοι που περιγράφονται 
στην παράγραφο 1 της παρούσας ενότητας λαμβάνο- 
νται επαρκώς υπόψη κατά τη διαδικασία αξιολόγησης 
της επάρκειας του εσωτερικού κεφαλαίου (ΔΑΕΕΚ) και 
κατά τον κεφαλαιακό προγραμματισμό του πιστωτικού 
ιδρύματος. 

4. Με βάση την αξιολόγηση που διενεργείται σύμφωνα 
με την παράγραφο 1 της παρούσας ενότητας, ορίζουν 
την ανοχή κινδύνου / τη διάθεση ανάληψης κινδύνου του 
πιστωτικού ιδρύματος για τα ανοίγματα έναντι οντοτή¬ 
των του σκιώδους τραπεζικού συστήματος. 

5. Εφαρμόζουν διαδικασία προσδιορισμού της σύν¬ 
δεσης μεταξύ των οντοτήτων του σκιώδους τραπεζι¬ 
κού συστήματος, καθώς και μεταξύ των οντοτήτων του 
σκιώδους τραπεζικού συστήματος και του πιστωτικού 
ιδρύματος. Αυτή η διαδικασία αντιμετωπίζει ειδικότερα 
καταστάσεις όπου η σύνδεση δεν μπορεί να προσδιο¬ 
ριστεί και καθορίζει κατάλληλες τεχνικές μείωσης του 


κινδύνου για την αντιμετώπιση των δυνητικών κινδύνων 
που απορρέουν από αυτή την αβεβαιότητα. 

6. Διαθέτουν αποτελεσματικές διαδικασίες και γραμ¬ 
μές αναφοράς στο Διοικητικό Συμβούλιο, όσον αφορά τα 
ανοίγματα έναντι οντοτήτων του σκιώδους τραπεζικού 
συστήματος, εντός του συνολικού πλαισίου διαχείρισης 
κινδύνου του πιστωτικού ιδρύματος. 

7. Εφαρμόζουν τα κατάλληλα σχέδια δράσης σε περί¬ 
πτωση υπέρβασης των ορίων που έχουν καθοριστεί από 
το ίδρυμα σύμφωνα με τις ενότητες V και VI. 

IV. Απαιτήσεις για τα Διοικητικά Συμβούλια των Ιδρυ¬ 
μάτων 

1. Το Διοικητικό Συμβούλιο κάθε πιστωτικού ιδρύμα¬ 
τος σε τακτική προκαθορισμένη βάση: 

α) Επανεξετάζει και εγκρίνει τη διάθεση ανάληψης 
κινδύνου του πιστωτικού ιδρύματος για ανοίγματα ένα¬ 
ντι οντοτήτων του σκιώδους τραπεζικού συστήματος, 
καθώς και τα συνολικά και επιμέρους όρια που έχουν 
καθοριστεί σύμφωνα με τις ενότητες V και VI, 
β) επανεξετάζει και εγκρίνει τη διαδικασία διαχείρισης 
κινδύνου για τη διαχείριση ανοιγμάτων έναντι οντοτή¬ 
των του σκιώδους τραπεζικού συστήματος, συμπεριλαμ¬ 
βανομένων της ανάλυσης των κινδύνων που απορρέουν 
από τα εν λόγω ανοίγματα, των τεχνικών μείωσης των 
κινδύνων, καθώς και του δυνητικού αντίκτυπου στο 
ίδρυμα βάσει σεναρίων ακραίων καταστάσεων, 
γ) επανεξετάζει τα ανοίγματα του πιστωτικού ιδρύ¬ 
ματος έναντι οντοτήτων του σκιώδους τραπεζικού 
συστήματος (συνολικά και μεμονωμένα) ως ποσοστό 
των συνολικών ανοιγμάτων και των αναμενόμενων και 
πραγματοποιηθεισών ζημιών, 
δ) διασφαλίζει την τεκμηρίωση του καθορισμού των 
ορίων που αναφέρονται στις ενότητες V και VI, συμπερι¬ 
λαμβανομένων και τυχόν μεταβολών τους. 

2. Το Διοικητικό Συμβούλιο του πιστωτικού ιδρύματος 
μπορεί να αναθέσει τους ως άνω ελέγχους στα ανώτερα 
διοικητικά στελέχη. 

V. Κύρια προσέγγιση για τον καθορισμό ορίων για τα 
ανοίγματα έναντι οντοτήτων του σκιώδους τραπεζικού 
συστήματος 

1. Καθορισμός συνολικού ορίου για τα ανοίγματα ένα¬ 
ντι οντοτήτων του σκιώδους τραπεζικού συστήματος 
α) Τα πιστωτικά ιδρύματα καθορίζουν ένα συνολικό 
όριο για τα ανοίγματα έναντι οντοτήτων του σκιώδους 
τραπεζικού συστήματος ανάλογα με το αποδεκτό κε¬ 
φάλαιό τους. 

β) Κατά τον καθορισμό του συνολικού ορίου για τα 
ανοίγματα έναντι οντοτήτων του σκιώδους τραπεζικού 
συστήματος, κάθε ίδρυμα θα πρέπει να λαμβάνει υπόψη: 

ί. το επιχειρηματικό του μοντέλο, το πλαίσιο διαχεί¬ 
ρισης κινδύνου όπως περιγράφεται στην παράγραφο 2 
της ενότητας III της παρούσας και τη διάθεση ανάληψης 
κινδύνου όπως περιγράφεται στην παράγραφο 4 της 
ενότητας III της παρούσας, 

Μ. μέγεθος των υφιστάμενων ανοιγμάτων του πιστωτι¬ 
κού ιδρύματος έναντι οντοτήτων του σκιώδους τραπε¬ 
ζικού συστήματος σε σχέση με τα συνολικά ανοίγματα 
του και σε σχέση με το συνολικό άνοιγμα του έναντι επο¬ 
πτευόμενων οντοτήτων του χρηματοπιστωτικού τομέα, 

ίϋ. τις συνδέσεις που περιγράφονται στην παράγραφο 
5 της ενότητας III της παρούσας. 

2. Καθορισμός ειδικών ορίων για τα ανοίγματα έναντι 
οντοτήτων του σκιώδους τραπεζικού συστήματος 
Ανεξάρτητα από το συνολικό όριο, και επιπλέον αυτού, 
τα πιστωτικά ιδρύματα καθορίζουν αυστηρότερα όρια 
για τα επιμέρους ανοίγματα τους έναντι οντοτήτων του 
σκιώδους τραπεζικού συστήματος. Κατά τον καθορισμό 
των εν λόγω ορίων, στο πλαίσιο της διαδικασίας εσωτε¬ 
ρικής αξιολόγησης, τα πιστωτικά ιδρύματα λαμβάνουν 
υπόψη: 

α)Το κανονιστικό καθεστώς της οντότητας του σκιώ¬ 
δους τραπεζικού συστήματος, ειδικότερα κατά πόσον 
υπόκειται σε οποιοσδήποτε μορφής προληπτική ή επο¬ 
πτική απαίτηση, 

β) Τη χρηματοοικονομική κατάσταση της οντότητας 
του σκιώδους τραπεζικού συστήματος, μεταξύ άλλων, 
αλλά όχι περιοριστικά, της κεφαλαιακής της θέσης, της 
μόχλευσης και της θέσης ρευστότητας, 
γ) Τις διαθέσιμες πληροφορίες σχετικά με το χαρτοφυ¬ 
λάκιο της οντότητας του σκιώδους τραπεζικού συστήμα¬ 
τος, ειδικότερα σχετικά μετά μη εξυπηρετούμενα δάνεια, 
δ) Τα διαθέσιμα στοιχεία σχετικά με την επάρκεια της 
πιστωτικής ανάλυσης την οποία διενεργεί η οντότητα 
του σκιώδουςτραπεζικού συστήματος στο χαρτοφυλά¬ 
κιό της, κατά περίπτωση, 

ε) κατά πόσον η οντότητα του σκιώδους τραπεζικού 
συστήματος θα είναι ευάλωτη σε τυχόν μεταβλητότητα 
των τιμών των στοιχείων του ενεργητικού ή της πιστω¬ 
τικής ποιότητας, 

στ) Τη συγκέντρωση σε δραστηριότητες πιστωτικής 
διαμεσολάβησης σε σχέση με τις λοιπές επιχειρηματικές 
δραστηριότητες της οντότητας του σκιώδους τραπεζι¬ 
κού συστήματος, 

ζ) Τ ις συνδέσεις που περιγράφονται στην παράγραφο 
5 της ενότητας III της παρούσας, 
η) Τυχόν άλλους σχετικούς παράγοντες που έχει προσ¬ 
διορίσει το ίδρυμα σύμφωνα με την παράγραφο 1 της 
ενότητας III της παρούσας. 

VI. Εναλλακτική προσέγγιση 

1. Σε περίπτωση που τα πιστωτικά ιδρύματα δεν είναι 
σε θέση να εφαρμόσουν την κύρια προσέγγιση όπως 


προβλέπεται στην ενότητα V, τα συνολικά τους ανοίγ¬ 
ματα έναντι οντοτήτων του σκιώδους τραπεζικού συ¬ 
στήματος θα πρέπει να υπόκεινται στα όρια για μεγάλα 
ανοίγματα σύμφωνα με το άρθρο 395 του Κανονισμού 
(ΕΕ) αριθμ. 575/2013. 

2. Η εναλλακτική προσέγγιση θα πρέπει να εφαρμό¬ 
ζεται με τον ακόλουθο τρόπο: 

α) Εάν τα πιστωτικά ιδρύματα δεν μπορούν να εκ¬ 
πληρώσουν τις απαιτήσεις σχετικά με τις αποτελε¬ 
σματικές διαδικασίες και τους μηχανισμούς ελέγχου 
ή την εποπτεία από το Διοικητικό Συμβούλιο όπως 
προβλέπεται στις ενότητες III και IV, εφαρμόζουν την 
εναλλακτική μέθοδο σε όλα τα ανοίγματά τους ένα¬ 
ντι οντοτήτων του σκιώδους τραπεζικού συστήματος 
(δηλαδή, στο άθροισμα του συνόλου των ανοιγμά¬ 
των τους έναντι οντοτήτων του σκιώδους τραπεζικού 
συστήματος). 

β) Εάν τα πιστωτικά ιδρύματα μπορούν να εκπληρώ¬ 
σουν τις απαιτήσεις σχετικά με τις αποτελεσματικές δι¬ 
αδικασίες και τους μηχανισμούς ελέγχου ή την εποπτεία 
από το Διοικητικό Συμβούλιο όπως προβλέπεται στις 
ενότητες III και IV, αλλά δεν μπορούν να συγκεντρώσουν 
επαρκείς πληροφορίες προκειμένου να είναι σε θέση να 
καθορίσουν κατάλληλα όρια όπως προβλέπεται στην 
ενότητα V, εφαρμόζουν την εναλλακτική μέθοδο μόνο 
στα ανοίγματά τους έναντι οντοτήτων του σκιώδους 
τραπεζικού συστήματος για τις οποίες δεν μπορούν να 
συγκεντρώσουν επαρκείς πληροφορίες. Η κύρια προ¬ 
σέγγιση, όπως καθορίζεται στην ενότηταν, εφαρμόζεται 
στα υπόλοιπα ανοίγματα έναντι οντοτήτων του σκιώ¬ 
δους τραπεζικού συστήματος. 

VII. Λοιπές Διατάξεις 

Εξουσιοδοτείται η Διεύθυνση Εποπτείας Πιστωτικού 
ΣυστήματοςτηςΤράπεζας της Ελλάδος να παρέχει οδη¬ 
γίες και διευκρινίσεις για την εφαρμογή της παρούσας. 

Η παρούσα τίθεται σε εφαρμογή από 1.1.2018. 

Η πράξη αυτή να δημοσιευθεί στην Εφημερίδα της 
Κυβερνήσεως και να αναρτηθεί στον ιστότοπο τηςΤρά- 
πεζας της Ελλάδος. 

Ο Διοικητής 

